A **Liga Europea de hóckey a patíns** **2021/22** é a 57ª tempada do principal torneo de hóckey a patíns de Europa, organizado polo WS Europe.

A edición estivo marcada pola ausencia de todos os grandes clubs de hóckey a patíns de Europa.

Antecedentes
------------

Aproveitando a disputa en Luso (Portugal) da final a catro da Liga Europea masculina 2020/21 durante os días 15 e 16 de maio, os representantes da Asociación Europea de Clubs de Hóckey a Patíns (coñecida polas súas siglas en inglés "EHCA") e dos comité de hóckey a patíns da World Skate mantiveron unha reunión para comezar a traballar conxuntamente na nova edición da máxima competición continental de hóckey a patíns, co obxectivo de mellorala e profesionalizala, así como darlle unha maior visibilidade á modalidade.

Segundo os clubs da EHCA, a necesidade de modificar a Liga Europea obedecía á difícil situación económica do hóckey a patíns europeo, en palabras do portavoz da Asociación, Toni Miró:

|  |  |  |
| --- | --- | --- |
| "| A nós cústanos cartos xogar en Europa. Gastamos nos desprazamentos mais non temos ningún ingreso | "|
| — Toni Miró |

Dous meses despois desta primeira reunión, durante a Asemblea Xeral da EHCA celebrada o 16 de xullo, os clubs membros da EHCA acordaron por unanimidade non inscribirse na Liga Europea 2021/22. Nun comunicado emitido o 26 de xullo sinalábase que logo de celebrarse varias reunións entre a asociación, o WSE-RH e o WSRH, o comité europeo de hóckey a patíns non se pronunciara sobre o recoñecemento da EHCA como coorganizador, como solicitara na derradeira reunión o 21 de xullo, nin dera a coñecer as características da nova edición da máxima competición do hóckey a patíns europeo. Neste punto semellaba que a EHCA organizaría a súa propia competición en setembro integrada polos clubs membros, así como aqueles que gañaran a súa participación por méritos deportivos.

Con todo, as conversas continuaron e logo dunha reunión telemática celebrada o 29 de xullo, e na que participaron o Director de Sport Departmente de WS Francesco Zangarini, o Director de WS-RHTC e presidente de RFEP Carmelo Paniagua, o Director de WSE-RHTC Agostinho da Silva, o presidente da FPP, e o Presidente da EHCA Joao Nuno Araujo, a situación mudou. Todas as partes chegaron a un acordo sobre o modelo de competición para a Liga Europea 2021/22, na que participarían un máximo de 16 equipos en dous grupos de oito equipos cun formato de liga todos contra todos a dobre volta con partidos disputados os xoves, finalizando cunha final a oito na que participarían os catro mellores equipos de cada grupo. A inscrición de máis equipos na competición obrigaría a programar unha fase previa. A EHCA confiaba que o diálogo permitira chegar a un acordo definitivo para traballar conxuntamente na organización da máxima competición do hóckey a patíns continental.

Lonxe de chegarse a unha solución, 48 horas despois de chegar a un acordo sobre o modelo de competición, WS Europe retractouse e mantivo o formato de catro grupos de catro equipos cada un a unha única volta. A EHCA anunciou o 9 de setembro que os seus integrantes, doce equipos en total, só xogarían a Liga Europea baixo o sistema que acordaran as partes. A máxima competición do hóckey a patíns europeo encontrábase nunha situación similar á que viviu o baloncesto europeo cando a Euroleague organizou o seu propio torneo á marxe da FIBA.

Finalmente o sorteo da competición, celebrado o sábado 10 de setembro de 2021 na localidade portuguesa de Paredes, evidenciou a ruptura entre WS Europe e a EHCA, ao non presentarse ningún dos seus integrantes ao mesmo.

Formato
-------

A negativa dos grandes clubs europeos deu como resultado un feito histórico no hóckey a patíns continental, xa que por primeira vez na historia da máxima competición europea non houbo ningún equipo español e viu un formato reducido con tan só oito equipos de Francia, Italia, Portugal e Suíza.

O número reducido de equipos obrigou a un formato reducido consistente nunha fase de grupos e unha final a catro. Na fase de grupos, os oito equipos participantes repartíronse en dous grupos de catro equipos cada un, xogando unha liguiña a dobre volta todos contra todos. A fase de grupos comezou o 23 de outubro de 2021 e finalizará o 9 de abril de 2022. Os dous primeiros clasificados de cada grupo clasifícanse para a final a catro que se disputará entre os días 14 e 15 de maio nunha sede a decidir.

Equipos participantes na Liga Europea 2021/22| Equipos |
| --- |
| Grupo A | Grupo B |
| Italia Amatori Lodi (2º) | Francia US Coutras ( - ) |
| Francia La Vendéenne ( - ) | Suíza RHC Diessbach ( - ) |
| Portugal Sporting Tomar (6º) | Italia Sarzana (4º) |
| Italia GSH Trissino (3º) | Portugal AD Valongo (7º) |

Equipos participantes
---------------------

| Equipo | Cidade | Estadio | Capacidade | Adestrador |
| --- | --- | --- | --- | --- |
| Amatori Lodi | Italia Lodi | PalaCastellotti | 2 000 | Pierluigi Bresciani |
| US Coutras | Francia Coutras | Patinoire Milou Ducourtioux | 1 000 | Miquel Sanchez Sevilla |
| RHC Diessbach | Suíza Diessbach bei Büren | Sportanlage | 200 | Reto Wyss |
| La Vendéenne | Francia La Roche-sur-Yon | Complexe Sportif de l'Angelmière | 680 | Lucas Gaucher |
| Sarzana | Italia Sarzana | Pista Vecchio Mercato | 800 | Mirko Bertolucci |
| Sporting Tomar | Portugal Tomar | Pavilhão Municipal Cidade de Tomar | 900 | Nuno Luis Grades Lopes |
| GSH Trissino | Italia Trissino | Palasport Comunale | 800 | Alessandro Bertolucci |
| AD Valongo | Portugal Valongo | Pavilhão Municipal de Valongo |  | Juan Ignacio Edo Bosch |

Fase de grupos
--------------

### Grupo A

#### Clasificación

| Pos | Equipo | PX | PG | PE | PP | GF | GC | DG | Pts |
| --- | --- | --- | --- | --- | --- | --- | --- | --- | --- |
| 1 | Italia GSH Trissino | 4 | 2 | 2 | 0 | 14 | 10 | *+4* | **8** |
| 2 | Italia Amatori Lodi | 4 | 2 | 1 | 1 | 12 | 9 | *+3* | **7** |
| 3 | Portugal Sporting Tomar | 4 | 1 | 3 | 0 | 13 | 11 | *+2* | **6** |
| 4 | Francia La Vendéenne | 4 | 0 | 0 | 4 | 5 | 14 | *-9* | **0** |

#### Partidos

|  |  |  |  |  |  |
| --- | --- | --- | --- | --- | --- |
| 1ª xornada 23 de outubro de 2021 | **La Vendéenne** | **2 – 5**  | **GSH Trissino** | La Roche-sur-Yon |   |
| 20:30 CEST | Cocco Anotado no 0º minuto 0' Anotado no 19º minuto 19'Malagoni Anotado no 12º minuto 12'J. Pinto Anotado no 21º minuto 21'Faccin Anotado no 34º minuto 34' | Informe | Gefflot Anotado no 7º minuto 7' M. Pinto Anotado no 11º minuto 11' | Estadio: Complexe Sportif de l'Angelmière Árbitro: Iván González, Oriol Pérez |
|  |

|  |  |  |  |  |  |
| --- | --- | --- | --- | --- | --- |
| 1ª xornada 23 de outubro de 2021 | **Amatori Lodi** | **4 – 4**  | **Sporting Tomar** | Lodi |   |
| 21:00 CEST | Méndez Anotado no 21º minuto 21' Anotado no 29º minuto 29'Greco Anotado no 34º minuto 34'Barbieri Anotado no 49º minuto 49' | Informe | Ivo Silva Anotado no 7º minuto 7' Oliveira Anotado no 27º minuto 27' Anotado no 20º minuto 20'Moreira Anotado no 36º minuto 36' | Estadio: PalaCastellotti Árbitro: Miguel Díaz, Jonatan Sánchez |
|  |

|  |  |  |  |  |  |
| --- | --- | --- | --- | --- | --- |
| 2ª xornada 11 de decembro de 2021 | **GSH Trissino** | **2 – 1**  | **Amatori Lodi** | Trissino |   |
| 20:45 CEST | Gavioli Anotado no 16º minuto 16'Malagoli Anotado no 41º minuto 41' | Informe | Méndez Anotado no 30º minuto 30' | Estadio: Palasport Comunale Árbitro: Miguel Guilherme, Joao Duarte |
|  |

|  |  |  |  |  |  |
| --- | --- | --- | --- | --- | --- |
| 2ª xornada 11 de decembro de 2021 | **Sporting Tomar** | **2 – 0**  | **La Vendéenne** | Tomar |   |
| 18:00 CEST | L. Santos Anotado no 40º minuto 40'Moreira Anotado no 48º minuto 48' | Informe |  | Estadio: Cidade de Tomar Árbitro: Ulderico Barbarisi, Carlo Iuorio |
|  |

### Grupo B

#### Clasificación

| Pos | Equipo | PX | PG | PE | PP | GF | GC | DG | Pts |
| --- | --- | --- | --- | --- | --- | --- | --- | --- | --- |
| 1 | Portugal AD Valongo | 4 | 3 | 1 | 0 | 19 | 8 | *+11* | **10** |
| 2 | Italia Sarzana | 4 | 2 | 1 | 1 | 18 | 18 | *0* | **7** |
| 3 | Suíza RHC Diessbach | 4 | 2 | 0 | 2 | 14 | 17 | *-3* | **6** |
| 4 | Francia US Coutras | 4 | 0 | 0 | 4 | 10 | 18 | *-8* | **0** |

#### Partidos

Notas
-----

1. ↑  Nese momento a EHCA estaba integrada por cinco equipos da OK Liga (FC Barcelona, CH Caldes, HC Liceo, CE Noia e Reus Deportiu), cinco equipos portugueses (OC Barcelos, SL Benfica, UD Oliveirense, FC Porto e Sporting de Lisboa), o HC Forte dei Marmi italiano, e o SCRA Saint-Omer francés.
2. ↑  Entre parénteses clasificación dos equipos nas súas respectivas ligas. Os campionatos francés e suízo foron suspendidos pola Pandemia de COVID-19.

Referencias

1. ↑  "La EHCA y la WS empiezan a trabajar juntos en la nueva competición europea 2021-2022". *Mundo Deportivo* (en castelán). 16 de maio de 2021. Consultado o 5 de novembro de 2021.
2. ↑  "Crisis en el hockey patines: ha empezado la Champions sin Barça ni los otros grandes". *Mundo Deportivo* (en castelán). 25 de outubro de 2021. Consultado o 27 de xaneiro de 2022.
3. ↑  "Los clubes de la EHCA acuerdan no inscribirse en la Liga Europea 21/22" (en castelán). HC Liceo. 26 de xullo de 2021. Consultado o 5 de novembro de 2021.
4. ↑  "Los clubes de EHCA deciden inscribirse a la Liga Europea". *Mundo Deportivo* (en castelán). 18 de agosto de 2021. Consultado o 6 de novembro de 2021.
5. 1 2 3  "El Barça y los mejores clubs se desmarcan de la Liga Europea". *Mundo Deportivo* (en castelán). 10 de setembro de 2021. Consultado o 6 de novembro de 2021.
6. 1 2  "El sorteo de la Liga Europea consuma la división del hockey continental". *Mundo Deportivo* (en castelán). 11 de setembro de 2021. Consultado o 27 de xaneiro de 2022.
7. ↑  "World Skate Europe Rink Hockey Media Guide 2021/2022" (PDF) (en inglés). WS Europe. Arquivado dende o orixinal (PDF) o 05 de novembro de 2021. Consultado o 5 de novembro de 2021.
8. ↑  "Rink hockey. Arrêt de toutes les compétitions et saison blanche" (en francés). 8 de abril de 2021. Consultado o 5 de novembro de 2021.

Véxase tamén
------------

### Outros artigos

* Copa de Europa da EHCA 2022

### Ligazóns externas

* Sitio web da WS Europe *(en inglés)*

* Portal:Hóckey a patíns